Але, на жаль, належная праца вядзецца пакуль не ва ўсіх установах. Згодна з інфармацыяй, атрыманай “К” з Міністэрства культуры, у 2016 годзе (за мінулы год зводнай інфармацыі пакуль няма) колькасць аб’ектаў сферы культуры Беларусі, на якіх адсутнічала ці была няспраўнай сістэма аўтаматычнай пажарнай сігналізацыі, перавышала 1700. У 17 установах культуры Міншчыны было няспраўнае пячное ацяпленне. Акрамя таго, на 56 аб’ектах культуры адсутнічала ці было няспраўным вонкавае супрацьпажарнае водазабеспячэнне — хаця згодна з нарматывамі яно там патрабуецца.